## Odluka o organiziranju i formiranju dobrovoljaćkih omladinskih jedinica civilne zaštite Hrvatske

### NN 30/1990 (24.7.1990.), Odluka o organiziranju i formiranju dobrovoljaćkih omladinskih jedinica civilne zaštite Hrvatske

# IZVRŠNO VIJEĆE SABORA

Na temelju člana 58 točke 7 zakona o općenarodnoj obrani ("Narodne
novine" 27/84 i 33/89) izvršno vijeće sabora donosi

## ODLUKU

### o organiziranju i formiranju dobrovoljaćkih omladinskih jedinica civilne zaštite Hrvatske

I

Ovom odlukom utvrđuje se način organiziranja i formiranja dobrovoljačkih
omladinskih jedinica civilne zaštite Hrvatske, u miru.

Za potrebe organiziranog sudjelovanja u zaštiti i spašavanju ljudi i
materijalnih i drugih dobara od elementarnih i drugih nesreća i opasnosti
u miru, s težištem na sprećavanju nastajanja i otklanjanju opasnosti za
nastajanje tih nesreća i opasnosti, napose šumskih i drugih požara na otvorenom
prostoru, ekoloških zagađenja te pružanja prve medicinske pomoći i spašavanja
od poplava i olujnog nevremena u Republici se formiraju dobrovoljačke omladinske
jedinice civilne zaštite Hrvatske.

Dobrovoljačke omladinske jedinice civilne zaštite organiziraju se na
teritorijalnom principu u mjesnim zajednicama, općinama i Gradskoj zajednici
općina Zagreb.

Dobrovoljačke omladinske jedinice civilne zaštite Hrvatske po svom karakteru
i namjeni su jedinice civilne za štite opće namjene.

II

Odluku o osnivanju jedinica iz stava 1. ove točke donose izvršna vijeća
skupština općina odnosno Gradske zajednice općina Zagreb, na prijedlog
općinskog štaba civilne zaštite odnosno Gradskog štaba civilne zaštite
Zagreb.

III

Dobrovoljačke omladinske jedinice civilne zaštite Hrvatske zadatke iz
točke I stava 1. ove odluke izvršavaju: patroliranjem, čuvanjem, osmatranjem
i dojavama te sudjelovanjem u provođenju mjera zaštite i spašavanja u skladu
sa svojom osposobljenošću i opremljenošću.

IV

Popuna dobrovoljačkih omladinskih jedinica civilne zaštite Hrvatske
vrši se isključivo na dobrovoljnoj osnovi osobama sa navršenih 15 do navršenih
30 godina života, bez obzira na ratni raspored.

Organizacione, evidencione, stručne te ostale pomoćno-tehničke zadatke
i poslove za potrebe popune, osposobljavanja i obuke jedinica iz stava
1. ove točke obavljaju nadležni organi uprave za poslove narodne obrane
u suradnji sa štabovima civilne zaštite.

V

Za izvršavanje zadataka iz točke I stava I ove odluke dobrovoljačke
omladinske jedinice civilne zaštite Hrvatske opskrbljuju se potrebnom opremom
i materijalnim tehničkim sredstvima.

Nabava potrebne opreme i materijalno-tehničkih sredstava iz stava 1.
ove točke vrši se na teret sredstava fonda općenarodne obrane.

Dobrovoljačke omladinske jedinice civilne zaštite Hrvatske mogu se opskrbljivati
i materijalno-tehničkim sredstvima i drugom opremom odgovarajućih poduzeća,
organa i orgtanizacija sredstvima i opremom u vlasništvu građana, te specifičnim
sredstvima i opremom na način i po postupku predviđenom za jedinice i organe
civilne zaštite Uredbom o izvršavanju obaveze davanja materijalnih sredstava
za potrebe općenarodne obrane ("Narodne novine", broj 39/84).

VI

Pripadnici dobrovoljačkih omladinskih jedinica civilne zaštite nose
jedinstven znak civilne zaštite predviđen međunarodnom konvencijom, na
traki lijevog rukava i prednjoj strani majice, te oznaku DOJ na prednjoj
strani majice.

Pripadnicima jediniea iz stava 1 ove toćke izdaje se iskaznica pripadnika
dobrovoljaćkih omladinskih jedinica civilne zaštite Hrvatske

VII

Ovlašćuje se Republički štab civilne zaštite da najkasnije do 31. srpnja
1990. godine propiše način rukovođenja, osposobljavanja, formacije i načela
organizacije i upotrebe dobrovoljačkih omladinskih jedinica civilne zaštite.

Ovlašćuje se republički sekretar za narodnu obranu da najkasnije do
31. srpnja 1990. godine propiše način vođenja evidencije, oblik i sadržaj
iskaznice te program obuke dobrovoljačkih omladinskih jedinica civilne
zaštite Hrvatske.

VIII

Pripadnici dobrovoljačkih omladinskih jedinica civilne zaštite Hrvatske
ostvaruju ista prava i obaveze kao i obveznici sudjelovanja u jedinicama
i organima civilne zaštite utvrđene propisima.

IX

Ova odluka stupa na snagu danom objave u "Narodnim novinama".

Klasa: 810-0l/90-01/0l

Urbroj: 5030107-90-3

Zagreb, 19. srpnja 1990.

Predsjednik

**Stjepan Mesić, v. r.**

Odluka, NN 30/1990-596